|  |  |
| --- | --- |
| **Názov predmetu** | **Spotrebiteľská výchova** |
| **Kód predmetu** | N\_12\_SRB\_PRS |
| **Časový rozsah výučby** | 1/0 |
| **Kód a názov študijného odboru** | 6403 L podnikanie v remeslách a službách |
| **Vyučovací jazyk** | slovenský jazyk |

# Charakteristika učebného predmetu

Obsah vyučovacieho predmetu vychádza zo vzdelávacích štandardov 64 Ekonomika a organizácia, obchod a služby II. Pomôže žiakovi pri rozhodovaní o ďalšej profesijnej a vzdelávacej orientácii, pri vstupe na trh práce a pri uplatňovaní pracovných práv.

# Ciele učebného predmetu

Cieľom je príprava absolventa s konkrétnym odborným profilom, ktorý mu pomôže úspešne sa presadiť na trhu práce i v živote.

Žiaci sa zoznámia s oblasťami ochrany spotrebiteľa, základnými právami a povinnosťami spotrebiteľa. Vedie ich k pochopeniu a prijatiu osobnej zodpovednosti za finančné rozhodnutia, identifikovaniu rôznych typov spotrebiteľských a finančných podvodov, ako im zamedziť, predchádzať. Orientovať sa v činnosti inštitúcii vykonávajúcich dozor, dohľad nad finančným trhom, vo formách práce finančného sprostredkovateľa, odborníka na finančné poradenstvo a daňového poradcu. Porozumieť krokom zostavenia finančných cieľov, analyzovať dôsledky finančných rozhodnutí v oblastiach: sporiť/investovať alebo požičiavať finančné prostriedky. Využívať spotrebiteľské zručnosti pri zodpovednom rozhodovaní o nákupe a rôznych metódach platenia.

Vzdelávací obsah predmetu je rozdelený do dvoch tematických okruhov:

Finančná zodpovednosť spotrebiteľov

Rozhodovanie a hospodárenie spotrebiteľov

# Štandard kompetencií

Vzdelávacie štandardy pre študijné odbory skupiny odborov 64 Ekonomika a organizácia, obchod a služby II.

## Vzdelávacie štandardy – ekonomické vzdelávanie

* analyzovať aktívnu a pasívnu komunikáciu s finančnými inštitúciami;
* uviesť príklady situácií, v ktorých sú osoby alebo subjekty oprávnené získavať osobné informácie/údaje;
* vysvetliť základné práva a povinnosti spotrebiteľov na modelových situáciách (aj z pohľadu podnikateľa);
* rozoznať, identifikovať cenové triky a klamlivé a zavádzajúce ponuky;
* identifikovať bežné typy spotrebiteľských a finančných podvodov, vrátane on-line podvodov;
* vysvetliť dohľad nad finančným trhom v Slovenskej republike – Národná banka Slovenska ako „jednotné kontaktné miesto“;

- vysvetliť pojem pranie špinavých peňazí;

- uviesť možnosti zamedzenia prania špinavých peňazí;

- opísať postup oznámenia korupcie a oznámenia podvodu;

- rozlišovať legálne a nelegálne podnikateľské aktivity;

- opísať prejavy a dôsledky negatívnych javov, ako je korupcia, zneužívanie finančných prostriedkov EÚ, lobing, rodinkárstvo, nekalé marketingové aktivity a nelegálne podnikateľské aktivity, konštruktívne diskutovať o tom, ako sa k nim osobne postaviť a ako s nimi bojovať;

- vysvetliť obvyklé spôsoby nakladania s voľnými finančnými prostriedkami;

- zhodnotiť ako vplýva spotreba na úspory a/alebo investície;

- stanoviť si kroky na dosiahnutie krátko, stredne a dlhodobých finančných cieľov;

- analyzovať vplyv inflácie najmä na hodnotu peňazí, príjem, kúpnu silu, výnosy z investícií;

- rozlíšiť charakter práce finančného sprostredkovateľa, odborníka na finančné poradenstvo a daňového poradcu;

- vysvetliť tvorbu ceny na základe nákladov, zisku, DPH;

- kriticky zhodnotiť informácie poskytované reklamou a porozumieť úlohám marketingu;

- používať kurzový lístok pri výmene peňazí.

## Kompetencie NŠFG, verzia 1.2

1 Finančná zodpovednosť spotrebiteľov

**Čiastková kompetencia 1**

***Určiť rôzne spôsoby komunikácie o finančných záležitostiach***

Úroveň 3

Analyzovať aktívnu a pasívnu komunikáciu s finančnými inštitúciami.

Uviesť príklady situácií, v ktorých sú osoby alebo subjekty oprávnené získavať osobné

informácie.

**Čiastková kompetencia 2**

***Stručne zhrnúť hlavné princípy ochrany spotrebiteľov***

Úroveň 3

Vysvetliť základné práva a povinnosti spotrebiteľov na modelových situáciách (aj z pohľadu

podnikateľa).

Rozoznať, identifikovať cenové triky a klamlivé a zavádzajúce ponuky.

Identifikovať bežné typy spotrebiteľských a finančných podvodov, vrátane on-line podvodov.

**Čiastková kompetencia 3**

***Vysvetliť spôsob regulácie a dohľadu nad finančným trhom***

Úroveň 3

Vysvetliť dohľad nad finančných trhom v Slovenskej republike – Národná banka Slovenska ako „jednotné kontaktné miesto“.

Vysvetliť rozdiel medzi Fondom ochrany vkladov a Garančným fondom investícií.

Charakterizovať finančné inštitúcie a využívanie ich služieb cez internet.

**Čiastková kompetencia 4**

***Posúdiť význam boja proti korupcii, podvodom, ochrany proti praniu špinavých***

***peňazí***

Úroveň 3

Vysvetliť pojem pranie špinavých peňazí.

Uviesť možnosti zamedzenia prania špinavých peňazí.

Opísať postup oznámenia korupcie a oznámenia podvodu.

Rozlišovať legálne a nelegálne podnikateľské aktivity.

3 Rozhodovanie a hospodárenie spotrebiteľov

**Čiastková kompetencia 1**

***Poznať a zosúladiť osobné, rodinné, spoločenské potreby***

Úroveň 3

Vysvetliť obvyklé spôsoby nakladania s voľnými finančnými prostriedkami.

Zhodnotiť ako vplýva spotreba na úspory a/alebo investície.

**Čiastková kompetencia 2**

***Prijímať finančné rozhodnutia so zvažovaním alternatív a ich dôsledkov***

Úroveň 3

Stanoviť si kroky na dosiahnutie krátko, stredne a dlhodobých finančných cieľov.

Analyzovať vplyv inflácie najmä na hodnotu peňazí, príjem, kúpnu silu, výnosy z investícií.

Rozlíšiť charakter práce finančného sprostredkovateľa, odborníka na finančné poradenstvo a

daňového poradcu.

**Čiastková kompetencia 3**

***Uplatniť spotrebiteľské zručnosti pri zodpovednom rozhodovaní o nákupe***

Úroveň 3

Vysvetliť tvorbu ceny na základe nákladov, zisku, DPH.

Kriticky zhodnotiť informácie poskytované reklamou a porozumieť úlohám marketingu.

**Čiastková kompetencia 4**

***Opísať používanie rôznych metód platenia***

Úroveň 3

Používať kurzový lístok pri výmene peňazí.

Zvoliť vhodné platobné nástroje (bez/hotovostné úhrady, inkasá, platobné karty a pod.).

Vysvetliť rozdiel medzi využívaním osobného a podnikateľského účtu.

# Výchovné a vzdelávacie stratégie

## *kompetencie na učenie*

* učíme žiakov vyhľadávať, triediť a prepájať informácie (internetové zdroje)
* podnecujeme ich k samostatnému uvažovaniu a hodnoteniu
* motivujeme žiakov k sebavzdelávaniu
* žiaci sú vedení k uvedomeniu si svojich schopností argumentovať

## *kompetencie na riešenie problémov*

* zaraďujeme metódy, prostredníctvom ktorých žiaci sami dochádzajú k záverom a riešeniam
* žiaci obhajujú svoje názory a závery
* približujeme žiakom bežný život a jeho problémy
* žiak zdokonaľuje svoju schopnosť vnímať problém v širších súvislostiach

## *kompetencie komunikatívne*

* vedieme žiakov k využívaniu rôznych informačných a komunikačných prostriedkov
* ponúkame dostatok príležitostí na vyjadrenie vlastného názoru
* učíme žiakov obhajovať vlastný názor, argumentovať, počúvať iných
* učíme ich vyjadrovať sa výstižne, v logickom slede
* vytvárame priestor pre diskusiu a modelové situácie

## *kompetencie sociálne a personálne*

* navodzujeme situácie, ktoré žiakom umožnia účinne spolupracovať v skupinách, skúšať si v nich rôzne roly
* žiak sa prispôsobuje meniacim sa životným a pracovným podmienkam a podľa svojich

schopností a možností ich aktívne ovplyvňuje

* žiak sa rozhoduje na základe vlastného úsudku, odoláva spoločenským aj mediálnym tlakom
* žiak aktívne spolupracuje pri stanovovaní a dosahovaní spoločných cieľov

## *kompetencie občianske*

* vytvárame modelové situácie, v ktorých si žiaci osvojujú hranie rôznych rolí, s ktorými sa môžu v budúcom živote stretnúť
* vytvárame príležitosti, aby si žiaci mohli osvojiť praktické skúsenosti v medziľudských
* vzťahoch
* motivujeme k sledovaniu aktuálnej situácie v ekonomike, dostáva príležitosť na diskusiu

## *kompetencie k podnikavosti*

* motivujeme žiakov, aby rozvíjali svoj osobný aj odborný rast
* žiak posudzuje a hodnotí riziká súvisiace s rozhodovaním v reálnych životných situáciách
* žiak získava a vyhodnocuje informácie o vzdelávaní a pracovných príležitostiach, využíva dostupné zdroje
* žiak rozvíja svoj osobný i odborný potenciál, rozpoznáva a využíva príležitosti pre svoj

rozvoj v osobnom a profesijnom živote

## *kompetencie v oblasti informačných a komunikačných technológií*

* má osvojené základné zručnosti v oblasti IKT ako predpoklad ďalšieho rozvoja,
* používa základné postupy pri práci s textom a jednoduchou prezentáciou,
* dokáže vytvoriť jednoduché tabuľky a grafy a pracovať v jednoduchom grafickom prostredí
* dokáže využívať IKT pri vzdelávaní,

## *kompetencia k celoživotnému učeniu sa – učiť sa učiť*

* uvedomuje si potrebu svojho autonómneho učenia sa ako prostriedku sebarealizácie a osobného rozvoja,
* dokáže reflektovať proces vlastného učenia sa a myslenia pri získavaní a spracovávaní nových poznatkov a informácií a uplatňuje rôzne stratégie učenia sa,
* dokáže kriticky zhodnotiť informácie a ich zdroj, tvorivo ich spracovať a využívať,
* kriticky hodnotí svoj pokrok, prijíma spätnú väzbu a uvedomuje si svoje ďalšie rozvojové možnosti.

# Stratégie vyučovania

Pri vyučovaní sa budú využívať nasledovné metódy a formy vyučovania

|  |  |
| --- | --- |
| **Metódy** | **Formy práce** |
| **Informačno – receptívna** – výklad  **Problémová** – problémový výklad, metóda riešenia problémových úloh  **Heuristická** – metóda heuristického rozhovoru, hry ako metódy  **Tvorba diferencovaných úloh**  **Inscenačná** - založená na tom, že žiaci prevezmú určené role, a potom zohrajú situácie, do ktorých sa postavy (charakterizované týmito rolami) dostávajú.  **Brainstorming** - založená na skupinovom riešení, ktorá má uľahčiť generovanie kreatívnej stratégie. | Frontálna a individuálna práca žiakov  Skupinová práca žiakov  Práca s učebnicou a odbornou literatúrou  Práca s internetom |

# Učebné zdroje

Národný štandard finančnej gramotnosti – verzia 1.2, MŠVVaM, Bratislava, 2017

<https://www.minedu.sk/17597-sk/narodny-standard-financnej-gramotnosti/>

Odborné texty k jednotlivým témam Národného štandardu finančnej gramotnosti verzia 1.2, ŠPÚ, Bratislava 2018

<https://www.statpedu.sk/files/sk/metodicky-portal/metodicke-podnety/fg_odborne_texty_1_2.pdf>

Finančná gramotnosť 2, NIVAM, Bratislava, 2023

<https://nivam.sk/wp-content/uploads/2023/01/Metodicka-prirucka-pre-implementaciu-financnej-gramotnosti-do-vzdelavania-na-2.-stupni-zakladnych-skol.pdf>

Metodika pre zapracovanie a aplikáciu tém finančnej gramotnosti do školských vzdelávacích programov základných škôl a stredných škôl, MŠVVaM, Bratislava, 2018

<https://www.statpedu.sk/files/sk/metodicky-portal/metodicke-podnety/fg_metodika_01092018.pdf>

Korupcia. Námety na vyučovanie pre základné a stredné školy, ŠPÚ, 2016

<https://www.statpedu.sk/files/articles/nove_dokumenty/aktuality/korupcia_namety-vyucovanie_dolozka.pdf>