|  |  |
| --- | --- |
| **Názov predmetu** | **TECHNIKY KOZMETIKY** |
| **Kód predmetu** | S\_25\_TKZ\_KAV |
| **Časový rozsah výučby v jednotlivých ročníkoch** | 1/0/0/0 |
| **Kód a názov učebného / študijného odboru** | 6425 K kaderník - vizážista, kaderníčka - vizážistka |
| **Vyučovací jazyk** | slovenský jazyk |

**Charakteristika predmetu**

Techniky kozmetiky je odborným predmetom praktického vyučovania v študijnom odbore Kaderník - vizážista, Kaderníčka – vizážistka. Je štruktúrovaný do niekoľkých tematických celkov a tém. Jeho výučba v prvom ročníku je v dotácii 1 vyučovacej hodiny týždenne. Formou praktického vyučovania je odborná prax a praktické cvičenia.

Predmet vedie žiakov k tomu, aby získali praktické vedomosti a spájali ich s vedomosťami odborného predmetu Základy kozmetiky. Predmet vedie žiakov k tomu, aby poznali a aplikovali základné komunikačné spôsobilosti a personálne vzťahy budovali na základe tolerancie, aby získali a osvojili si praktické vedomosti a zručnosti v oblasti bezpečnosti a hygieny práce. Žiaci sa oboznámia s kozmetickou prevádzkou a jej priestorovým usporiadaním, členením, s normami a predpismi požadovanými pre výkon povolania a pre účelné a hygienicky bezpečné vybavenie pracoviska pri téme organizácia pracoviska. Osvoja si technologický postup, metódy a techniku práce v tematických celkoch kompletného kozmetického ošetrenia tváre, starostlivosti o ruky, úprave a farbení obočia a rias, peelingových procedúrach a aplikácii masiek na pleť. Osvoja si techniky odstraňovania nadmerného ochlpenia (epilácia, depilácia, odfarbovanie chĺpkov). Získajú praktické vedomosti v odbornom posúdení pleti na základe kozmetickej diagnostiky (podľa Dr. Feřtka) a následne vedia aplikovať program ošetrenia s výberom vhodných kozmetických prípravkov podľa jednotlivých typov pleti. Vedia posúdiť potreby klientov pri starostlivosti o tvár a telo a aplikovať individuálnu poradenskú službu pre ošetrenie doma a propagáciu kozmetických služieb. Dôležité je využívanie poznatkov získaných v predmetoch technika administratívy, inteligentné technológie v službách, materiály, zdravoveda, dermatológia a psychológia, kde si môžu žiaci jednotlivé programy a techniky osvojiť a upevniť pre potreby konkrétnych praktických činností.

Metódy, formy a prostriedky vyučovania majú stimulovať rozvoj poznávacích schopností žiakov, podporovať ich cieľavedomosť, samostatnosť a tvorivosť. Uprednostňujeme také stratégie vyučovania, pri ktorých žiak ako aktívny subjekt v procese výučby má možnosť spolurozhodovať a spolupracovať, učiteľ zase má povinnosť motivovať, povzbudzovať a viesť žiaka k čo najlepším výkonom, podporovať jeho aktivity všeobecne, ale aj v oblasti zvýšeného záujmu v rámci odboru. Pri výučbe používame formu výkladu, praktickej ukážky, riadeného rozhovoru. Preferujeme prácu s cvičnými hlavami a modelmi. Stimulovať poznávacie činnosti predpokladá uplatňovať vo vyučovaní prepojenie praktického a teoretického poznávania. Budeme rozvíjať a skvalitňovať kľúčové kompetencie tvorivo riešiť problémy a spôsobilosti využívať informačné technológie. Preto je dôležitou súčasťou teoretického poznávania a zároveň prostriedkom precvičovania, upevňovania, prehlbovania a systematizácie poznatkov aj riešenie kvantitatívnych a kvalitatívnych úloh.

Hodnotenie žiakov bude založené na kritériách hodnotenia v každom vzdelávacom výstupe. Klasifikácia bude vychádzať z pravidiel hodnotenia tohto školského vzdelávacieho programu. Použijeme adekvátne metódy a prostriedky hodnotenia. Výučba bude prebiehať v učebniach praktického vyučovania.

**Ciele vyučovacieho predmetu**

Cieľom vyučovacieho predmetu Techniky kozmetiky je poskytnúť žiakom súbor vedomostí, zručností a kompetencií o kozmetickej prevádzke, starostlivosti o telo, tvár, ruky, nohy, formovať ich logické myslenie, kľúčové kompetencie využiteľné v ďalšom vzdelávaní, praktickom vyučovaní a občianskom živote.

* aplikovať získané teoretické vedomosti v praxi;
* dodržiavať zásady bezpečnosti a ochrany zdravia pri práci, protipožiarnej ochrany, ochrany životného prostredia a hygieny pre epidemiologicky závažné činnosti;
* vykonať vhodné technologické postupy a používať odbornú terminológiu v kozmetickej praxi;
* pracovať s náradím, pomôckami, prístrojmi a zabezpečovať ich bežnú údržbu;
* pracovať s materiálmi vrátanie ich správneho výberu a ich uskladnenia;
* aplikovať kozmetické výrobky pri ošetrení v kozmetike;
* Poznať a uplatniť platnú legislatívu, hygienické normy a predpisy pri práci v kozmetickej prevádzke
* vykonať kozmetickú diagnostiku a napísať kartotečný záznam klienta,
* vybrať vhodnú starostlivosť o jednotlivé typy pleti a vedieť charakterizovať jednotlivé typy pleti
* vykonať úpravu a farbenie obočia a rias,
* vykonať povrchové čistenie pleti,
* vykonať peelingové procedúry;
* vykonať depiláciu a epiláciu (odstraňovanie nadmerného ochlpenia), odfarbovanie chĺpkov;
* poznať techniky v starostlivosti o ruky
* vykonať manikúru, lakovanie a zdobenie nechtov
* vykonať kompletné kozmetické ošetrenie tváre pre jednotlivé typy pleti
* Poznať nové trendy v oblasti kozmetického ošetrenia
* aplikovať citlivú a taktnú komunikáciu s ľuďmi;
* používať kultivovaný prejav v písomnej, verbálnej a neverbálnej komunikácii;
* aplikovať zásady spoločenského správania a vystupovania;
* aplikovať organizáciu a riadenie činnosti prevádzky;
* vykonať prieskum trhu a sledovať nové trendy v kozmetickej oblasti;
* pracovať s registračnou pokladňou;
* používať informačné a komunikačné technológie.

|  |  |  |
| --- | --- | --- |
| **Názov tematického celku** | **Stratégia vyučovania** |  |
| **Metódy** | **Formy práce** |
| **1.Organizácia pracoviska**  **2.Úprava a farbenie obočia a rias**  **3. Kompletné kozmetické ošetrenie tváre**  **4. Odstránenie nadmerného ochlpenia.**  **5. Starostlivosť o ruky**  **6. Starostlivosť o pleť a ľudské telo - nové trendy** | Informačnoreceptívna – výklad, rozhovor, technika práce  Frontálna výučba  Reproduktívna – praktická ukážka  Frontálna a individuálna praktické cvičenie žiakov  Heuristická – rozhovor, riešenie úloh  Skupinová práca žiakov  Expozičná –Fixačná – upevnenie zručností | Frontálna výučba  Frontálna a individuálna práca žiakov  Skupinová práca žiakov  Práca s počítačom  oboznámenie, demonštrácia, pozorovanie, pokus,  praktické cvičenia |

**Stratégia vyučovania**

**Prehľad výchovných a vzdelávacích stratégií**

Vo vyučovacom predmete Techniky kozmetiky využívame pre utváranie a rozvíjanie nasledujúcich kľúčových kompetencií výchovné a vzdelávacie stratégie, ktoré žiakom umožňujú:

*Schopnosti riešiť problémy*

rozpoznávať problémy v priebehu ich vzdelávania využívaním všetkých metód a prostriedkov, ktoré majú v danom okamihu k dispozícii (pozorovanie, demonštrovanie...)

vyjadriť alebo jednoznačne formulovať problém, ktorý sa objaví pri ich vzdelávaní

hľadať, navrhovať alebo používať ďalšie metódy, informácie alebo nástroje, ktoré by mohli prispieť k riešeniu daného problému, pokiaľ doteraz použité metódy, informácie a prostriedky neviedli k cieľu

posudzovať riešenie daného problému z hľadiska jeho správnosti, jednoznačnosti alebo efektívnosti a na základe týchto hľadísk prípadne porovnávať aj rôzne riešenia daného problému

korigovať nesprávne riešenia problému

používať osvojené metódy riešenia problémov aj v iných oblastiach vzdelávania žiakov, pokiaľ sú dané metódy v týchto oblastiach aplikovateľné

*Spôsobilosti využívať informačné technológie*

získavať informácie v priebehu ich odborného vzdelávania využívaním všetkých metód a prostriedkov, ktoré majú v danom okamihu k dispozícii

zhromažďovať, triediť, posudzovať a využívať informácie, ktoré by mohli prispieť k riešeniu daného problému alebo si osvojiť nové poznatky

**Učebné zdroje**

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové**  **prostriedky** | **Ďalšie zdroje** |
| **1.Organizácia pracoviska**  **2.Úprava a farbenie obočia a rias**  **3. Kompletné kozmetické ošetrenie tváre**  **4. Odstránenie nadmerného ochlpenia.**  **5. Starostlivosť o ruky**  **6. Starostlivosť o pleť a ľudské telo - nové trendy** | Rozsívalová V.: Kosmetika I., Informatorium, Praha 2000  Lidaj J.: Kozmetika a starostlivosť o telo, Príroda Bratislava 1995  Mikluš L., Oláh Z.: Dermatológia pre 1.a 2. ročn.SOŠ,OG vydavateľstvo Poľana 2007  Hojerová J.,Škultétyová K.: Materiály pre 2.a 3. ročn. ŠO kozmetik, SPN Bratislava 2007  Feřteková V.: Kosmetika v teorii a praxi, Maxdorf Praha 2005  Rozsívalová: Kosmetika I., Informatorium , Praha 2000  Lidaj J.: Kozmetika a starostlivosť o telo II., Príroda Bratislava 1998  Hojerová J.,Boskovičová E.: Kozmetika, zdravie, krása,vydavateľstvo Plat4M Books Bratislava2015  Herrera P.:Manikúra pro profesionály,vydavateľstvo PATTY Praha 2011 | PC  Dataprojektor | Schémy  Vzorkovnice kozmetických  materiálov  a surovín  zariadenie a príslušenstvo  kozmetického pracovného  miesta,  kozmetické nástroje,  pomôcky  a prístroje,  kozmetické prípravky, | Internet  Odborná  knižnica,  Odborné  časopisy |