|  |  |
| --- | --- |
| **Názov predmetu** | **Základy kaderníctva** |
| **Kód predmetu** | S\_15\_ZKA\_KOV |
| **Časový rozsah výučby v jednotlivých ročníkoch** | 2/0/0/0 |
| **Kód a názov učebného / študijného odboru** | 6463 K kozmetik-vizážista, kozmetička-vizážistka |
| **Vyučovací jazyk** | slovenský jazyk |

**Charakteristika predmetu**

Obsah výučby vychádza zo vzdelávacej oblasti *„Technologické a technické vzdelávanie“* ŠVP 63,64 Ekonomika a organizácia, obchod a služby, ktorú sme uplatnili pri tvorbe vyučovacieho predmetu. Jeho výučba je orientovaná do 1. ročníka po 2 hodinách týždenne.

Odborný predmet **základy kaderníctva** v študijnom odbore 6463 K kozmetik-vizážista, kozmetička-vizážistka spolu s ostatnými odbornými predmetmi poskytuje žiakom teoretické vedomosti z kaderníckeho odboru, ktoré sú základom pre praktické zručnosti a výkon kozmeticko-vizážistického povolania. V tomto predmete dostávajú žiaci základné vedomosti o usporiadaní a zariadení pracoviska kozmetika-vizážistu, o funkciách pracovného náradia a pomôcok, prístrojoch a zariadení, o pracovných postupoch kaderníckych prác, základoch vlasovej kozmetiky, o náročnej účesovej tvorbe, výrobe vlasových doplnkov a súčasnej účesovej móde.

Jeho obsah je štruktúrovaný do tematických celkov (témy a podtémy). Vedomosti a zručnosti, ktoré žiaci získajú pri štúdiu v tomto predmete, úzko súvisia s odborným výcvikom, s predmetom vizážistická technológia, techniky úpravy vlasov a techniky líčenia a vizáže. Učivo sa skladá z poznatkov o pracovisku kozmetika-vizážistu, o bezpečnosti a hygiene pri práci, o starostlivosti o vlasy (diagnostike, umývaní a regenerácii vlasov), o vodovej ondulácii a ondulácii železom, vrátane úpravy účesu, náročnej účesovej tvorby, súčasnej účesovej módy a o základoch strihania vlasov. Pri výbere učiva sme prihliadali na proporcionalitu a primeranosť učiva podľa schopností žiakov.

Predmet vedie žiakov k tomu, aby základné komunikačné spôsobilosti a personálne vzťahy budovali na základe tolerancie, aby získali a osvojili si teoretické vedomosti a zručnosti v oblasti bezpečnosti a ochrany zdravia pri práci.

Odborný predmet základy kaderníctva je medzipredmetovo previazaný s odbornými vyučovacími predmetmi odborný výcvik, vizážistická technológia, techniky úpravy vlasov a techniky líčenia a vizáže.

Metódy, formy a prostriedky vyučovania základov kaderníctva majú stimulovať rozvoj poznávacích schopností žiakov, podporovať ich cieľavedomosť, samostatnosť a tvorivosť. Uprednostňujeme také stratégie vyučovania, pri ktorých žiak ako aktívny subjekt v procese výučby má možnosť spolurozhodovať a spolupracovať, učiteľ zasa má povinnosť motivovať, povzbudzovať a viesť žiaka k čo najlepším výkonom, podporovať jeho aktivity všeobecne, ale aj v oblasti zvýšeného záujmu v rámci študijného odboru. Pri výučbe používame formu výkladu, riadeného rozhovoru, preferujeme prácu s učebnicami. Odporúčajú sa aj rôzne odborné časopisy s kozmeticko-vizážistickou tematikou.

Stimulovať poznávacie činnosti žiaka predpokladá uplatňovať vo vyučovaní predmetu kadernícka technológia proporcionálne zastúpenie a prepojenie praktického a teoretického poznávania. Výchovné a vzdelávacie stratégie napomôžu rozvoju a upevňovaniu kľúčových kompetencií žiaka. V tomto predmete budeme rozvíjať a skvalitňovať kľúčové kompetencie, tvorivo riešiť problémy a spôsobilosti využívať informačné technológie. Preto je dôležitou súčasťou teoretického poznávania a zároveň prostriedkom precvičovania, upevňovania, prehlbovania a systematizácie poznatkov okrem iného aj riešenie kvantitatívnych a kvalitatívnych úloh z učiva tematických celkov, úloh komplexného charakteru, ktoré umožňujú spájať a využívať poznatky z viacerých častí učiva v rámci medzipredmetových vzťahov.

Hodnotenie žiakov bude založené na kritériách hodnotenia v každom vzdelávacom výstupe. Klasifikácia bude vychádzať z pravidiel hodnotenia tohto školského vzdelávacieho programu. Použijú sa adekvátne metódy a prostriedky hodnotenia.

Výučba bude prebiehať v špeciálnej odbornej učebni. Žiaci absolvujú minimálne jednu odbornú exkurziu, buď do vybraného kaderníckeho salónu v Košiciach, alebo na kadernícku, vizážistickú súťaž.

**Ciele vyučovacieho predmetu**

Cieľom vyučovacieho predmetu základy kaderníctva v študijnom odbore 6463 K kozmetik-vizážista, kozmetička-vizážistka je nadobudnutie teoretických vedomostí:

**1. ročník**

**Pracovisko kaderníka - vizážistu**

* Popísať priestorové usporiadanie prevádzky

**Bezpečnosť a ochrana zdravia pri práci**

* Vysvetliť hygienické a bezpečnostné predpisy
* Vedieť poskytnúť prvú pomoc
* Charakterizovať dezinfekčné prostriedky

**Starostlivosť o vlasy**

* Porovnať rôzne druhy vlasov, typy pokožky hlavy
* Špecifikovať prípravky
* Objasniť technologické postupy kaderníckych prác pri umývaní a ošetrovaní vlasov
* Vysvetliť druhy masáži pokožky hlavy, jednotlivé fázy
* Dodržiavať BOZP

**Vodová ondulácia**

* Uviesť techniky vodovej ondulácie
* Špecifikovať prípravky
* Zvoliť správny postup pri jednotlivých technikách vodovej ondulácie
* Rozlíšiť rozdiely v úprave vlasov
* Dodržiavať BOZP

**Ondulácia železom**

* Vymenovať spôsoby natáčania vlasov ondulačným železom
* Popísať techniku práce jednotlivých technologických postupov
* Dodržiavať BOZP

**Náročná účesová tvorba**

* Rozlíšiť rôzne druhy náročných, spoločenských účesov
* Vysvetliť technologické postupy náročnej účesovej tvorby
* Popísať použitie vlasových výstuží, príčeskov, parochní a ozdôb do vlasov
* Dodržiavať BOZP

**Súčasná účesová móda**

* Porovnať typy tváre a priradiť k nim účes
* Vedieť poskytnúť poradenskú službu
* Dodržiavať BOZP

**Strihanie vlasov**

* Definovať význam strihania vlasov
* Poznať druhy strihov, náradie a pomôcky
* Popísať pracovné postupy pri využití jednotlivých techník
* Dodržiavať BOZP

**Prehľad výchovných a vzdelávacích stratégií**

Vo vyučovacom predmete základy kaderníctva využívame na utváranie a rozvíjanie nasledujúcich kľúčových kompetencií výchovné a vzdelávacie stratégie, ktoré žiakom umožňujú:

*Schopnosti riešiť problémy*

* rozpoznávať problémy v priebehu ich vzdelávania využívaním všetkých metód a prostriedkov, ktoré majú v danom okamihu k dispozícii (pozorovanie, demonštrovanie)
* vyjadriť alebo jednoznačne formulovať problém, ktorý sa objaví pri ich vzdelávaní
* hľadať, navrhovať alebo používať ďalšie metódy, informácie alebo nástroje, ktoré by mohli prispieť k riešeniu daného problému, pokiaľ doteraz použité metódy, informácie a prostriedky neviedli k cieľu
* posudzovať riešenie daného problému z hľadiska jeho správnosti, jednoznačnosti alebo efektívnosti a na základe týchto hľadísk prípadne porovnávať aj rôzne riešenia daného problému
* korigovať nesprávne riešenia problému
* používať osvojené metódy riešenia problémov aj v iných oblastiach vzdelávania žiakov, pokiaľ sú dané metódy v týchto oblastiach aplikovateľné

*Spôsobilosti využívať informačné technológie*

* získavať informácie v priebehu ich odborného vzdelávania využívaním všetkých metód a prostriedkov, ktoré majú v danom okamihu k dispozícii
* zhromažďovať, triediť, posudzovať a využívať informácie, ktoré by mohli prispieť k riešeniu daného problému alebo osvojeniu nových poznatkov

**Stratégia vyučovania**

|  |  |  |
| --- | --- | --- |
| **Názov tematického celku** | **Stratégia vyučovania** |  |
| **Metódy** | **Formy práce** |
| **1. ročník**  **Pracovisko kozmetika-vizážistu**  **BOZP**  **Starostlivosť o vlasy**  **Vodová ondulácia**  **Ondulácia železom**  **Náročná účesová tvorba**  **Súčasná účesová móda**  **Strihanie vlasov** | Informačnoreceptívna – výklad  Frontálna výučba  Reproduktívna – rozhovor  Frontálna a individuálna práca žiakov  Heuristická – rozhovor, riešenie úloh  Skupinová práca žiakov  Expozičná – oboznámenie sa  s učivom  Práca s počítačom  Demonštrácia a pozorovanie  Fixačná – upevnenie vedomostí | Frontálna výučba  Frontálna a individuálna práca žiakov  Skupinová práca žiakov  Práca s počítačom  Demonštrácia a pozorovanie |

**Učebné zdroje**

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | **Ďalšie zdroje**  (internet, knižnica, ...) |
| **1. ročník**  Pracovisko kozmetika-vizážistu  BOZP  Starostlivosť o vlasy  Vodová ondulácia  Ondulácia železom  Náročná účesová tvorba  Súčasná účesová móda  Strihanie vlasov | PhDr. A. Olšavská :  Technológia pre uč. odbor  kaderník 1. časť  Odborné časopisy: LNE, Hair & Beauty | Počítač, premietacie plátno, videoprojektortabuľa. | Požiarno-evakuačný plán, plán požiarnych hliadok, prevádzkový poriadok. Kadernícke prístroje a zariadenia, pracovné náradie, pomôcky, materiál. | Internet,  odborné časopisy,  odborné texty. |